# Microsoft Points

Microsoft Points era la moneda digital introduïda per Microsoft el novembre de 2005 pel seu ús en el productes Xbox Live i Zune. Els punts es podien utilitzar per comprar videojocs i contingut descarregable del Basar Xbox Live, contingut digital com música i vídeos al Zune Marketplace i contingut de la Galeria de Windows Live sense la necessitat d'utilitzar una targeta de crèdit/dèbit.
El juny de 2013, Microsoft va anunciar que eliminaria gradualment els Microsoft Points a la fi de l'any, en favor d'utilitzar monedes locals en efectiu (com el dòlar o l'euro) a les seves plataformes de distribució digital. El 26 d'agost de 2013 va publicar una actualització de software de Xbox 360 que implementava aquest canvi. Els Microsoft Points existents dels usuaris es van convertir en una quantitat equivalent de moneda local per a realitzar compres.
Els Microsfot Points es venien per internet i a través de targetes regal en punts de venda. Als Estats Units d'Amèrica, els punts només es podien comprar en increments de 400 punts. La seva compra mínima era de 400 punts (5$), 800 punts (10$) i 1600 punts (20$).

## Crítiques

El sistema de Microsoft Points va ser criticat per ser enganyós en termes de cost real a l'hora de adquirir productes, ja que s'havien de comprar més punts dels necessaris en aquell moment. Una cançó a Zune sol tenir un cost de 79 punts (uns 99 centaus). Per comprar una única cançó a aquest preu de 99 centaus a la botiga de Zune, s'havia de comprar un bloc de mínim 400 punts. Aquest fet fa que per comprar una sola cançó, s'ha de permetre que Microsoft guardi com a mínim 4,01 € dels diners bescanviats en punts, fins que l'usuari es decideixi a gastar-los adquirint una altra cançó o producte.
El director de productes de Xbox, Aaron Greenberg va defensar el sistema de punts argumentant que estava destinat a reduir el nombre de tarifes de transacció de targetes de crèdit individuals que Microsoft havia de gestionar pels usuaris.

## Suspensió

Els serveis de Xbox llançats conjuntament amb Windows 8-Xbox Music i Xbox Video (successor de Zune Marketplace) utilitzaven per defecte transaccions de targetes de crèdit amb moneda local per realitzar compres en lloc de Microsoft Points. Tot i això, quan s'accedia des d'una consola Xbox 360, els usuaris encara havien de pagar amb Microsoft Points. El maig de 2013, els informes indicaven que els Microsoft Points es deixarien d'utilitzar totalment per ser substituïts per targetes regal unificades amb una divisa que funcionaria en Xbox, Windows Store i Windows Phone Store.
Els plans de Microsoft per suspendre l'ús dels Microsoft Points es van confirmar durant l'E3 de 2013, centrat en la Xbox One, i entrant en vigor amb el llançament d'una actualització del software de Xbox 360 el 26 d'agost de 2013. Els Microsoft Points existents dels usuaris es van convertir en una quantitat de moneda local equivalent al seu saldo de Points.

## Conversió

| Microsoft Points | 80 | 160 | 240 | 400 |
| EUA | 1$ | 2$ | 3$ | 5$ |
| Canadà | 1,24$ | 2,48$ | 3,72$ | 6,2$ |
| Regne Unit | 0,68£ | 1,36£ | 2,04£ | 3,4£ |
| Unió Europea | 0,96 € | 1,92 € | 2,88 € | 4,8 € |
| Noruega | 6,56kr | 13,12kr | 19,68kr | 32,8kr |
| Suècia | 9,60kr | 19.20kr | 28,8kr | 48kr |
| Austràlia | 1,32$ | 2,64$ | 3,96$ | 6,6$ |
| Japó | 118,49¥ | 236,80¥ | 355,20¥ | 592¥ |

## Referències

* ↑ «Xbox Live marketplace points: 80 per USD» (en anglès). [Consulta: 24 juny 2019].
* ↑ Block, Gerry. «Microsoft Zune Review» (en anglès), 16-11-2006. [Consulta: 24 juny 2019].
* 1 2 Sarkar, Samit. «Xbox 360 update turns Microsoft Points into local currency today», 26-08-2013. [Consulta: 24 juny 2019].
* ↑ CD, Alex. «Más datos sobre el paso de Microsoft Points a moneda local en el Xbox Live» (en castellà), 10-08-2013. [Consulta: 24 juny 2019].
* ↑ Tassi, Paul. «Microsoft May Be Ditching Their Points System on Xbox Live» (en anglès). [Consulta: 24 juny 2019].
* ↑ «Zuned: What’s the ‘deal' with Microsoft Points?» (en anglès), 12-11-2006. [Consulta: 25 juny 2019].
* ↑ «Microsoft Sued Over Xbox Live Points» (en anglès), 27-01-2010. Arxivat de l'original el 2019-09-11. [Consulta: 25 juny 2019].
* ↑ Warren, Tom. «Microsoft confirms cash for Xbox content in Windows 8, Microsoft Points remain for Xbox 360», 09-10-2012. [Consulta: 25 juny 2019].
* ↑ Warren, Tom. «Microsoft Points phased out in favor of cash in Windows 8», 08-10-2012. [Consulta: 25 juny 2019].
* ↑ Warren, Tom. «Microsoft killing off Xbox Points in favor of currency and gift cards system», 15-05-2013. [Consulta: 25 juny 2019].
* ↑ Boris, Por Paz. «E3 2013: Xbox One dice adiós a los Microsoft Points» (en castellà), 10-06-2013. [Consulta: 25 juny 2019].
* ↑ «Microsoft Points Conversion Rates - Xbox 360 Wiki Guide - IGN» (en anglès). [Consulta: 25 juny 2019].